Source: https://beta.e-justice.europa.eu/355/HU/maintenance_obligations?CROATIA&member=1
Timestamp: 2019-10-20 19:33:11+00:00

Document:
A végrehajthatóság megállapítása iránti kérelmet és a kérelem tárgyában az elsőfokú bíróság által hozott határozat elleni jogorvoslati kérelmet a városi bírósághoz kell benyújtani.
A végrehajthatóság megállapításáról szóló határozattal kapcsolatos fellebbezéseket a városi bíróság – vagyis a határozatot kibocsátó elsőfokú bíróság – útján a megyei bírósághoz (a másodfokú bírósághoz) kell benyújtani.
A végrehajthatóság megállapítása iránti kérelemmel kapcsolatos eljárás jogerős határozattal történő befejeződését követően a városi bíróság megerősíti, hogy a végrehajthatósági nyilatkozat végrehajtható.
A hatáskörrel rendelkező bíróságok a következők:
a) városi bíróság (općinski sud): a polgári perrendtartásnak (Zakon o parničnom postupku) (NN – Narodne novine, a Horvát Köztársaság hivatalos lapja – 53/91., 91/92., 58/93., 112/99., 88/01., 117/03., 88/05., 02/07., 84/08., 123/08., 57/11., 148/11., 25/13. és 89/14. szám) és a bíróságok illetékességi területéről és székhelyéről szóló törvénynek (Zakon o područjima i sjedištima sudova (NN No 128/14. szám)) megfelelően.
b) megyei bíróság (županijski sud): a polgári perrendtartásnak (NN 53/91., 91/92., 58/93., 112/99., 88/01., 117/03., 88/05., 02/07., 84/08., 123/08., 57/11., 148/11., 25/13. és 89/14. szám) és a bíróságok illetékességi területéről és székhelyéről szóló törvénynek (NN No 128/14. szám) megfelelően.
A rendelet 33. cikke szerinti, jogorvoslat tárgyában hozott határozatot kizárólag a fél által kérelmezett perújítással lehet megtámadni (a polgári perrendtartás 421–428. cikkének megfelelően).
A perújítási kérelmet mindig ahhoz a bírósághoz kell benyújtani, amely az első fokú határozatot hozta.
A polgári perrendtartás alapján a rendelet 19. cikke szerinti felülvizsgálati eljárást a fél által benyújtott perújítási kérelemmel kell megindítani (a polgári perrendtartás 421–428. cikkének megfelelően). A perújítási kérelmet mindig ahhoz a bírósághoz kell benyújtani, amely az első fokú határozatot hozta.
A polgári perrendtartás 117. cikke értelmében a fél az eredeti állapot helyreállítása iránti kérelmet is benyújthat, ahhoz a bírósághoz, amelynek az elmulasztott intézkedést meg kellett volna hoznia.
A tartási kötelezettség tekintetében a 4/2009/EK tanácsi rendelet szerinti központi hatóság Horvátországban:
Népesedési, Családügyi, Ifjúsági és Szociálpolitikai Minisztérium (Ministarstvo za demografiju, obitelj, mlade i socijalnu politiku)
Honlap: https://mdomsp.gov.hr/
A polgári perrendtartás (NN 53/91., 91/92., 58/93., 112/99., 88/01., 117/03., 88/05., 02/07., 84/08., 123/08., 57/11., 148/11., 25/13. és 89/14. szám) és a bíróságok illetékességi területéről és székhelyéről szóló törvény (NN 128/14. szám) értelmében a rendelet 21. cikkével összefüggésben a végrehajtásért a horvátországi városi bíróságok a felelősek.
A rendelet 20., 28. és 40. cikkében említett dokumentumok fordítása céljából a Horvát Köztársaság a polgári perrendtartás 6. cikkének megfelelően a horvát nyelv latin betűs átiratát fogadja el.
A rendelet 59. cikkében említett, a központi hatóság által a más központi hatóságokkal folytatott kommunikáció céljából elfogadott nyelvek a következők:
a) a kérelmekhez és a formanyomtatványokhoz: a horvát;
b) az egyéb típusú kommunikációhoz: a horvát és kérésre az angol nyelv.
Utolsó frissítés: 17/09/2018

References: bíróság 
 bíróság 
 bíróság 
 bíróság 
 bíróság 
 bíróság